CELEX: 62021CN0804
Language: et
Date: 2021-12-20 00:00:00
Title: Kohtuasi C-804/21: Eelotsusetaotlus, mille on esitanud Korkein oikeus (Soome) 20. detsembril 2021 – C ja CD

28.2.2022   
            
            
               ET
            
            
               Euroopa Liidu Teataja
            
            
               C 95/20
            
         
      Eelotsusetaotlus, mille on esitanud Korkein oikeus (Soome) 20. detsembril 2021 – C ja CD
      (Kohtuasi C-804/21)
      (2022/C 95/25)
      Kohtumenetluse keel: soome
      
         Eelotsusetaotluse esitanud kohus
      
      Korkein oikeus
      
         Põhikohtuasja pooled
      
      
         Apellatsioonkaebuse esitajad: C ja CD
      
         Teine pool: Syyttäjä
      
         Eelotsuse küsimused
      
      
                  1.
               
               
                  Kas raamotsuse 2002/584/JSK (1) artikli 23 lõige 3 koostoimes sama raamotsuse artikli 23 lõikega 5 näeb ette, et kui vahi all olevat isikut ei ole tähtaja jooksul üle antud, otsustab raamotsuse artikli 6 lõikes 2 nimetatud vahistamismäärust täitev õigusasutus uue üleandmiskuupäeva ning kontrollib vääramatu jõu olemasolu ja vahi all pidamiseks vajalikke tingimusi, või on raamotsusega kooskõlas ka menetlus, mille käigus uurib kohus neid elemente üksnes poolte nõudmisel? Kui tähtaja pikendamine nõuab õigusasutuse sekkumist, siis kas sellise sekkumise puudumine tähendab tingimata seda, et raamotsuses ette nähtud tähtajad on möödunud, mistõttu tuleb vahi all olev isik raamotsuse artikli 23 lõike 5 alusel vabastada?
               
            
                  2.
               
               
                  Kas raamotsuse 2002/584/JSK artikli 23 lõiget 3 tuleb tõlgendada selliselt, et mõiste „vääramatu jõud“ hõlmab ka üleandmisel esinevaid vahistamismäärust täitva liikmesriigi õigusaktidel põhinevaid õiguslikke takistusi, nagu kohtumenetluse ajaks kehtestatud täitmise keeld või varjupaigataotleja õigus viibida vahistamismäärust täitvas riigis seni, kuni varjupaigataotluse kohta on tehtud otsus?
               
            
         (1)  Nõukogu 13. juuni 2002. aasta raamotsus 2002/584/JSK Euroopa vahistamismääruse ja liikmesriikidevahelise üleandmiskorra kohta (EÜT 2002, L 190, lk 1; ELT eriväljaanne 19/06, lk 34).